b'\n_START_ARTICLE_\nR\xc3\xb8rblad\n_START_PARAGRAPH_\nEt r\xc3\xb8rblad (r\xc3\xb8r, flis) er en tynn bred stripe av et materiale som vibrerer for \xc3\xa5 lage lyd. Fliser brukes til trebl\xc3\xa5seinstrumenter, og er vanligst lagd av kjemper\xc3\xb8r, sjeldnere av syntetiske materialer s\xc3\xa5 som plast. Tungehorn er et eksempel p\xc3\xa5 r\xc3\xb8rbladinstrument som har v\xc3\xa6rt brukt i norsk tradisjonsmusikk.\n_START_SECTION_\nEnkle r\xc3\xb8rblader\n_START_PARAGRAPH_\nEnkle r\xc3\xb8rblader blir brukt hos klarinetter og saksofoner. Flisen blir satt p\xc3\xa5 et munnstykke og og strammet til med en klemme. Undersiden av flisa er helt flat slik at den passer munnstykket; oversiden blir gradvis tynnere jo n\xc3\xa6rmere du kommer slutten av flisa. Den er rektangul\xc3\xa6rt formet, bortsett fra tuppen som er avrundet for \xc3\xa5 passe med tuppen av munnstykket. Alle enkle r\xc3\xb8rblader har samme form, men har forskjellig st\xc3\xb8rrelse for \xc3\xa5 passe til munnstykket._NEWLINE_Forskjellen p\xc3\xa5 flisene innenfor det samme instrumentet er tykkelsen. Den m\xc3\xa5les p\xc3\xa5 en generell skala der 1 er den letteste og tynneste, til 5 som er den tykkeste og tyngste \xc3\xa5 spille p\xc3\xa5. Denne skalaen er ikke standardisert, og kan variere p\xc3\xa5 flisene mellom produsentene. Tykkelsen av tuppen og begynnelsen av r\xc3\xb8rbladet og hvordan den er mellom har ogs\xc3\xa5 en effekt p\xc3\xa5 lyden tyngden. Tettheten og hvor stiv r\xc3\xb8rbladet er, vil ogs\xc3\xa5 p\xc3\xa5virke lyden i forskjellig retning.\n_START_SECTION_\nDoble r\xc3\xb8rblader\n_START_PARAGRAPH_\nDoble r\xc3\xb8rblader blir blant annet brukt p\xc3\xa5 fagotter, oboer, sekkepiper og engelske horn. R\xc3\xb8rbladet puttes rett inn i musikerens munn, uten \xc3\xa5 festes p\xc3\xa5 et munnstykke, slik som m\xc3\xa5 gj\xc3\xb8res med et enkelt r\xc3\xb8rblad; flisene vibrerer heller mot hverandre. _NEWLINE_De doble r\xc3\xb8rbladene set ut som to enkle r\xc3\xb8rblader som er b\xc3\xb8yd og satt sammen slik at de danner et hull som en spiss ellipse. R\xc3\xb8rbladet har ogs\xc3\xa5 et kammer i h\xc3\xa6len av flisen som kan ha forskjellig farge. Styrken p\xc3\xa5 r\xc3\xb8rbladet er ogs\xc3\xa5 gradert etter den samme skalaen som hos enkle r\xc3\xb8rblader, fra 1 til 5, der denne skalaen ogs\xc3\xa5 kan v\xc3\xa6re forskjellig mellom produsenter.\n_START_SECTION_\nMaterialer\n_START_PARAGRAPH_\nDe fleste r\xc3\xb8rblader er lagd av kjemper\xc3\xb8r, men fliser av syntetiske materialer blir ogs\xc3\xa5 brukt av noen f\xc3\xa5 klarinetister og saksofonister. Syntetiske r\xc3\xb8rblader varer generelt lengre enn deres naturlige motstykker, de trenger ikke \xc3\xa5 fuktes f\xc3\xb8r spilling, og kvaliteten p\xc3\xa5 r\xc3\xb8rbladene varierer ikke s\xc3\xa5 mye fra flis til flis. Mange musikere mener derimot at de har d\xc3\xa5rligere lyd enn de av kjemper\xc3\xb8r, eller bruker dem der lydkvaliteten ikke er s\xc3\xa5 viktig, s\xc3\xa5 som i amerikanske marsjerende korps. _NEWLINE_Nylige utviklinger innen syntetiske r\xc3\xb8rblader har lagd fliser lagd av en syntetisk polymer-blanding, og siden forskning p\xc3\xa5 dette omr\xc3\xa5det har hatt fremgang, har syntetiske r\xc3\xb8rblader blitt mer akseptert. Fliser av syntetisk materiale er nyttig n\xc3\xa5r man spiller med jevne lange mellomrom, da fliser av kjemper\xc3\xb8r ville ha t\xc3\xb8rket. _NEWLINE_Dizien, en kinesiske transponerende fl\xc3\xb8yte, har en spesiell type flis som er lagd av en papirlignende bambusmembran.\n_START_SECTION_\nMasseproduserte og h\xc3\xa5ndlagde r\xc3\xb8rblader\n_START_PARAGRAPH_\nFra gammelt av lagde musikerne r\xc3\xb8rblader fra kjemper\xc3\xb8r ved hjelp av enkle hjelpemidler, en prosess som b\xc3\xa5de tok lang tid og var strevsomt. Spesialverkt\xc3\xb8y for \xc3\xa5 kutte og trimme flisene gjorde tiden kortere. _NEWLINE_I dag bruker nesten alle spillere som spiller instrumenter av enkle r\xc3\xb8rblader masseproduserte, selv om mange regulerer dem ved \xc3\xa5 file eller pusse dem ned. Noen profesjonelle lager enkle r\xc3\xb8rblader fra bunnen av, men dette er tidskrevende og trenger dyrt utstyr. _NEWLINE_Blant dobbelt r\xc3\xb8rblad-brukere lager noen av de viderekomne og profesjonelle sine egne fliser, mens begynnere og studenter kj\xc3\xb8per fliser av l\xc3\xa6reren sin eller i musikkforretninger.'